Kampanja američkog instituta prvoj se dami SAD-a nije baš svidjela, jer prema njezinom nalogu svi moraju biti uklonjeni, a na hrvatsku adresu mogla bi stići tužba.

Dok je u modi nepogrešiva - prva dama SAD-a s engleskim jezikom i nakon više od dva desetljeća u Americi u problemima. Svijet se još nije ni ohladio od Melanijinog baratanja engleskim - kada je posred Zagreba - osvanulo ovo!

'Zamislite koliko daleko možete dospjeti uz malo engleskog' uz fotografiju Melanije Trump. Provokativna je to reklama iza koje stoji američki institut, udruga za promicanje engleskog jezika i američke kulture. Kako ekskluzivno doznajemo, gospođa Trump poprilično negoduje, i osim što slijedi tužba - zatraženo je da se plakati - uklone - i to u sljedeća 24 sata.

Sadržaj se nastavlja...

“Ta kompanija koja je radila tu marketing kampanju nije upoznata s hrvatskim propisima, zakon o obveznim odnosima i hrvatski kodeks o oglašavanju jasni su u tom pravcu da nitko, nitko ne smije upotrebljavati lice, fotografiju nekog pojedinca u marketing svrhe ako nema suglasnost tog pojedinca.”, kazala je Nataša Pirc-Musar, odvjetnica Melanie Trump.

Lice Melanije Trump krasi brojne billboarde u Zagrebu, i to na nekoliko lokacija na kojima su osvanuli veliki plakati, a vijest o tome da je Melanija na zagrebačkim ulicama prenijeli su brojni svjetski mediji.

Dok su se do sada hvalili idejom - autori spornog plakata od danas bez komentara. No cilj su uspjeli postići: svi bruje o tome, ali kampanja je to koja hoda po rubu.

“Ona je pogodna za provokaciju, za privlačenje pozornosti, ali isto treba imati u vidu da poruka vrijeđa i omalovažava njezin imidž kojeg ona mukotrpno gradi u američkoj javnosti.”, izjavio je PR stručnjak Božo Skoko.

A i hrvatska je javnost oko Melanijinih billboarda podjeljena.

“Jako dobro, jako! Vidim da bi se moglo napredovati recimo uz takve stvari!”, rekla je Jelena iz Zagreba.

“Nije po meni ona osoba koja bi se mogla uspoređivati s tim stvarima, po meni je imala poprilično sreće što se mogla bogato udati.”, rekao je Patrik iz Zagreba.

No, kako je i sama rekla, uz engleski Melania Trump priča slovenski, francuski i njemački - pa se možda još netko dosjeti - dodatne reklame.